Основна школа „19. април“

ОБАВЈЕШТЕЊЕ

о упису ученика у први разред

за школску 2020/2021. годину

Према Закону о основном образовању и васпитању, у први разред уписују се дјеца која до 1. септембра текуће године навршавају шест година и која су психофизички способна за праћење и савладавање васпитно - образовног програма у школи. У први разред школске 2020/2021. године уписују се дјеца која су рођена 2014. године. Такође, могу да се упишу и дјеца која до краја текуће године навршавају шест година, а за коју школска комисија утврди физичку и психичку зрелост. У први разред уписују се и дјеца која имају више од шест година, а која због болести или других разлога нису била уписана у школу.

Упис дјеце обавља се у априлу и мају. Родитељи су дужни да у прописаном року упишу дијете у основну школу, брину се да редовно похађа наставу и обавља друге школске обавезе.

**Позивамо све родитеље/старатеље чија су дјеца дорасла за упис у први разред да се у другој половини марта јаве стручној служби школе ради евиденције и одређивања термина тестирања. Пријава ученика за упис обавља се на број телефона 053/333-093 од 16. до 20. марта 2020. године.**

При упису ученика у први разред прилаже се сљедећа документација:

- Љекарско увјерење издано од надлежне здравствене установе којим се процјењује здравствена способност дјетета за полазак у школу;

- Извод из матичне књиге рођених;

- Потврда о мјесту пребивалишта издата од надлежног органа;

- Уколико је у питању дијете са сметњама у развоју, потребно је приложити налаз и мишљење првостепене стручне комисије за процјену потреба и усмјеравање дјеце и омладине са сметњама у развоју.

Упис ученика (процјену психофизичке зрелости) обавља стручна служба школе у априлу и мају 2020. године.

 Директор школе:

 мр Елвира Миљић

\_